
Csillaghajtogatós 


Címlapunkon gyerekeket láthattok. Gye- 
rekeket, akik papírt hajtogatnak csillagok- 
ká. Ha fogalmazást íratna a képről a tanító 
nénitek, biztosan sokan írnátok azt, hogy 
kisdobos őrs tart összejövetelt és november 
7-re készülődve készíti az osztály és a fali- 
újság díszítéséhez a csillagokat. 

Valóban október végén, november elején 
sok rajz és faliújságcikk készül. Műsorokra 
tanultok verseket, írtok szép, komoly beszé- 
deket. Mindegyik beszédben és a legtöbb 
versben is valamilyen formában szó esik 
arról, hogy ,az Aurora sortüze új világ szü- 
letését jelezte", meg ,az Aurora, melynek a 
neve hajnalt jelent az egész emberiség haj- 
nalát jelenti", — és más efféle igen szép 
mondatokat hallotok, meg írtok. De hát mi- 
ért beszélünk a hajnalról, az emberiség új 
korszakáról? Egyáltalán, mi történt akkor, 
1917-ben, a Nagy Októberi Szocialista For- 
radalom idején? 

Kezdjük ott, hogy az októberi forradalom 
pontos napja 1917. október 25. volt, a régi 
egyházi naptár szerint. Csak amikor az ál- 
talánosan használt naptárra tértek át a 
Szovjetunióban, akkor lett ebből a napból 
november 7-e, s így a Nagy Október tulaj- 
donképpen Nagy November lehetne. Arról 
eleget hallhattatok, hogyan éltek a cárok 
Oroszországának lakói. A földművesek a 
birtokosok földjén valósággal rabszolga- 
sorban tengődtek. A városokban dolgozók, 
a gyárak munkásai sem éltek jobban, csak- 
hogy őket a gyárosok zsákmányolták ki, s 
nem a földbirtokosok. Persze, előfordult, 
hogy a gyárosnak földje és a birtokosnak 
gyára is volt. Kevesen, nagyon kevesen él- 
tek emberhez méltóan a cár birodalmában. 
Ehhez járult még az is, hogy háború volt. 
1914-től kezdve négy esztendőn át tartott az 
első világháború. Akkora volt a nyomorú- 
ság és az elkeseredés, hogy 1917 februárjá- 
ban népi felkelés lett belőle, s a cárnak, II. 
Miklósnak le kellett mondania. A hatalmat 
ideiglenes kormány vette át. Ez ugyanúgy 


politizált, akárcsak a cár. A munkások és 
parasztok akkoriban már nem voltak ma- 
gukra hagyatottak, mert volt vezetőjük: a 
párt. Olyan forradalom előkészítésén mun- 
kálkodtak, mely elűzi azokat, akik eddig ki- 
zsákmányolták őket, s valami új, szabad 
élet kezdődhet Oroszországban. Azt min- 
denki tudja, hogy a pártnak a vezetője Le- 
nin volt. Egymaga azonban nem birkózhatott 
volna meg akkora teendőkkel, sok segítőre 
volt szüksége: neves és névtelen emberekre, 
munkásokra és tanítókra, írástudókra és 
olyanokra is, akik még életükben nem vet- 
tek könyvet a kezükbe, de érezték, hogy va- 
laminek történnie kell, a régi módon nem 
lehet élniök. 


A mai Leningrádban — akkor Petrográd- 
nak hívták, és ez volt a főváros — a felkelt 
munkások és katonák elkergették az ideig- 
lenes kormányt, s a hatalmat átadták az 
éppen a városban ülésező Szovjetkongresz- 
szusnak. Ez a kongresszus Oroszországot 
szovjet szocialista köztársaságnak nyilvá- 
nította és megalakította a világ első mun- 
kás-paraszt kormányát, a Népbiztosok Ta- 
nácsát. Így került hatalomra a dolgozó nép. 
A kapitalizmus lánca, mely összeszorította 
a világot — megszakadt! Valami új kezdő- 
dött, valami más — és ezt jelezte az Aurora 
sortüze a Néván. Ez jelképpé vált ma már. 
Éppen úgy, mint a világtörténelem nagy 
sorsfordulói: az, amikor először tüzet csiholt 
az ember. Vagy amikor Kolumbus a Santa 
Maria hajóján elérte egy addig ismeretlen 
földrész partját. 


Meglehet, a címoldalunkon készülődő 
gyerekek csillaghajtogatás közben erről is 
beszélgetnek. 

Bizonyára az is szóba kerül, hogy a forra- 
dalom óta eltelt 65 esztendő alatt október 
eszméje mekkora diadalutat járt be föl- 
dünkön. Napjainkban alig találsz az öt vi- 
lágrészen olyan országot, ahol ne emlékez- 
nének meg november hetedikéről. 


Az osztály autóbuszon utazott a városba az úttörő- 
avatásra. Velük volt, természetesen, tanító nénijük, 
Szvetlána Nyikolájevna is. Az ünnepségre a városi út- 
törőpalotában került sor, amely hajdanán egy gazdag 
főúr villája volt. Az épület már jó kétszáz éve állt a he- 
lyén, de még nem látszott öregnek. 


Szvetlána Nyikolájevna az előcsarnokban Aljósára 
pillantott. Nem szólt egy szót sem, csak a szemével kér- 
dezte: 


, Remélem, nem hozol szégyent rám, Aljósa?" 
, Nem!" — válaszolta pillantásával a fiú. 
Felmentek a márványlépcsőn a nagyterembe. 


Ott kissé hűvös volt. A hatalmas, felül gömbölyűre 
formált ablakokon beömlött a terembe a sárgás napfény. 
A parketta síkos volt, akár a jégpálya, és Nyikita hirte- 
len, karjaival hadonászva, megingott rajta. Aljósa meg- 
fogta, nehogy elessen. 


Megjelentek a teremben a komszomolisták, s velük 
együtt a háború hőse, Borisz Ivánovics Maszlennyikov. 
Mellén hosszú sorokban a kitüntetések jelzése, a nyakán 
vörös nyakkendő. 


Teljes csend lett. A sorok kiegyenesedtek. 


— Zászlónak tiszte-legj! — vezényelte Szvetlána 
Nyikolájevna. 

A nap fényében úszó csapatzászló vörösen fénylett az 
ovális tükrökben. Aljósa érezte, egyre sebesebben ver 
a szíve, s nehezen tudta kimondani az ünnepélyes foga- 
dalom szavait. Minden erejével arra" törekedett, hogy az 
osztály kórusában az ő gyenge hangja is hallható legyen. 
Öröm töltötte el a szívét, ahogy felismerte Nyikita ke- 
mény basszusát és Ljudmilla éneklő hangját. Érezte, 


hogy nincs egyedül, itt vannak a társai, és összefonódó 
hangjuk hangosan és egységesen zeng. 

A régi épület mennyezete tompán visszhangozta a fo- 
gadalomszavait. Miután csend lett, Nyikita köhögni kez- 
dett, de tüstént elfojtotta a köhögést, mert a komszomo- 
listák, Szvetlána Nyikolájevna és Borisz Ivánovics hoz- 
záfogott a nyakkendők felkötéséhez. 

Aljósa nagyon szerette volna, ha az ő nyakára Borisz 
Ivánovics, a háború hőse köti fel az úttörők vörös nyak- 
kendőjét. Ez a kívánsága azonban nem teljesült, mert 
Szvetlána Nyikolájevna kötötte nyakára a nyakkendőt, 
s így szólt: 

— Nézze, Borisz Ivánovics, ez itt Aljósa! Hatalmas 
zsák makkot gyűjtött! 

— Ilyen aprócska létére! — csodálkozott Borisz Ivá- 
novics. — Hogyan bírtad el? 

— Eldugtam az erdőben, aztán szóltam az erdésznek, 
aki behozta a motorbiciklijén. 

— Egy zsák makk! — mondta Borisz Ivánovics elis- 
merően. — Abból egy egész erdő lehet! 

— Csak sokáig kell várni, amíg kinő — szólt közbe 
Nyikita, de Borisz Ivánovics ezt már nem hallotta. Meg- 
várta, míg teljes csend lett, aztán üdvözölte a gyerekeket 
abból az alkalomból, hogy az úttörők soraiba léptek, 
s kifejezte reményét, hogy hűséges fiai lesznek a hazának. 
Ezek után így szólt: 

Mielőtt hazamennétek, ismerkedjetek meg az út- 
törőpalotával! Itt minden a tiétek ! 

A lányok a tükrökhöz rohantak, hogy megnézzék ma- 
gukat, a fiúk pedig bevetették magukat az úttörőszobába, 
s lelkesen püfölték a dobokat, próbálgatták a trombi- 
tákat. 


Nyikita egy trombitával küszködött. Az arca kipirult, 
sőt a szeme is megtelt könnyel az erőlködéstől. 

— De szeretném megfújni! — mondta. — De ez ne- 
kem sohase fog sikerülni! 

— Ki mondta, hogy , sohase fog sikerülni" — hallat- 
szott Borisz Ivánovics vidám basszusa. — ,,Nem sike- 
rül!", az ilyet én nem ismerem! 

Megnyálazta az ajkát, összeszorította, s hozzáillesz- 
tette a trombita fúvókáját, belefújt, s az aranyló trom- 
bitából tiszta, érces, messzezengő hang röppent ki. Halla- 
tán a gyerek szívét elöntötte a boldogság. 

Aljósa észrevétlenül kiment az úttörőszobából, s a 
nagy hűvös teremben találta magát. Megállt a díszes 
csempékből épült kályha mögött lévő tükör közelében, 
körülnézett, nem látja-e valaki, de a terem teljesen üres 
volt. Akkor belenézett a tükörbe. 

Nagyon elégedett volt a tükörképével: a vörös nyak- 
kendő felnőttebbnek mutatta; az arca tüzelt, s ettől fér- 


fiasnak látszott. Olyan volt, mint az apja, amikor hábo- 
rús könyvet olvas. . . Csak kár, hogy kissé már homályos 
volt a tükör. Az aranyozott kereten felfedezett négy ci- 
kornyás számot — 1781 — a tükör születésének az éve, 
A fiúnak váratlan gondolat ötlött az agyába : , Hány és 
hány arcot mutatott már ez a tükör! Főurakat, púderes 
parókában. Gazdag kereskedőket. Matrózokat, vállukon 
keresztbe vetett géppuskahevederrel... A polgárhábo- 
rúban itt sokat lövöldöztek... Csakugyan nem lehet 
ezeket a tükörképeket feltámasztani?" 

Melege lett ezektől a gondolatoktól. Valóban, az em- 
berek — egyik nemzedék a másik után — megjelentek ez 
előtt a tükör előtt, majd eltűntek mindörökre. Azt mond- 
ják, még a fénynek is van súlya, bár nagyon kicsike, de 
van, és meg lehet fogni. Dehát a tükör — fény! A tükör- 
képnek feltétlenül meg kell maradnia! 

Mindenről megfeledkezve, merőn bámulta a tükör 
apró pontocskáit... Mindjárt megjelenik valaki... Ki 
az ott a távolban? A háta mögött hirtelen zaj támadt. 
Eltávolodva a tükörtől, a fiú meglátta az úttörőszobából 
kiömlő tömeget. Legelöl jött a kipirult arcú Nyikita, 
s nekifutva hosszan korcsolyázott a parkettán. Ljudmilla 
boldogan közölte Aljósával : 

— Ilyen kürtöst, mint ő, keresve se találni! 

— Ki az? 

— Nyikita! — válaszolta a kislány. — Megtanult 
trombitálni, de még hogy! Borisz Ivánovics meg is di- 
csérte: , Született kürtös!" Nem hallottad? Hol voltál? 

Otthon Aljósa kivasalta a nyakkendőjét. Anyukája 
nyugtalankodott: 

— Bűzlik valami! Nem gyullad ki a ház? 

— Ne félj — nyugtatta meg Aljósa apja. — Igyekszik 
a fiú! 


Mielőtt Aljósa lefeküdt, nyakkendőjét a párnája alá 
. helyezte. Hajnal felé megjelent álmában az úttörőpalota. 
Egyetlen lélek sem volt benne. Minden ablakán a hold- 
fény beömlött a nagyterembe és csillogott a parkettán. 
A fiú megállt az ismerős tükör előtt. Saját tükörképe 
mellett az aranyozott keretbe foglalt tükörtengerben 
. parókás arcokat látott, és nem csodálkozott. Ennek így- 
is kell lennie, mert semmi sem tűnik el nyomtalanul, még 
a holdfény sem. 

Ki van ott? Kik ezek az emberek? 

A tükör elhomályosodott Aljósa leheletétől, és a fiú 
semmit sem látott. 

Inge ujjával tisztára törölgette. Egészen közel magához 
meglátott egy kislányt. Annyi idős lehetett, mint ő. Haja- 
 donfőtt volt, hosszú fehér ruhában, csatos cipőben. 

A kislány rámosolygott. t 

— Üdvözlöm, uram! — mondta. — Engem Szófiának 
hívnak. És Önt? 

.  — Oh, milyen szép név! — örvendezett a fiú. — Az én 
nevem Alekszej. — És reménykedve megkérdezte: — 
. Nem tegezhetnénk egymást? 

— Tegezni?... Milyen szép a zsabója! Sohase gon- 
doltam, hogy piros zsabó is létezik. Az uraság hason- 
. latos a vörösbegyű kakaskára. 

— Ej! — sértődött meg a fiú. — Te meg egy fehér 
tyúkra hasonlítasz. 

Ön nem éppen udvarias! — szólt megbántottan 
a lány. 

Aljósa megbékélten ezt kérdezte : 

— Ön hercegkisasszony, nemde? 

— Ugyan kérem! Közönséges jobbágylány vagyok. 
Az öreg bárónő vásárolt huszonöt rubelért. 

— Huszonöt rubelért !? — háborodott fel a fiú. 

— Igen. Önöknél talán drágább? — csodálkozott a 
lány. 

— , Nálunk" — Aljósának elállt a lélegzete a felhábo- 
rodástól. — Próbálna csak meg nálunk valaki emberek- 
kel kereskedni, tüstént börtönbe csuknák. Nálunk min- 
denki egyenlő! 

A kislány egészen közel ment Aljósához a titokzatos 
tükörben, amely felfoghatatlan módon elválasztotta a 
két világot, kinyújtotta az ujjait, de nem érintette meg 
a fiú mellét. Őszinte lelkesedéssel mondta : 

— Milyen jól áll ez a vörös selyem! 

— Ez úttörőnyakkendő — közölte büszkén a fiú. — 
Én úttörő vagyok! 

— Kik azok az úttörők? 

— Kik?... 

Aljósa nagyon sok mindent akart hirtelen elmondani 
a lánynak, de nem tudta még szavakba foglalva megma- 
gyarázni a dolgok lényegét. Az igyekezettől kiszáradt a 
torka, s nagy-nagy együttérzés töltötte el a kislány iránt. 
Kinyújtotta feléje a karját, s felsóhajtott. 


— Gyere hozzánk... Szonya! 

Ujjai beleütköztek a tükörbe, mire felébredt. 

A szobában csend volt és meleg. 

A fiú lábujjhegyen kiment a tornácra a végtelen ég alá, 
amely egészen a föld széléig fehér volt a csillagoktól. 
És fehér volt a föld is — virágoztak az almafák ! — s meg- 
csapta a fiút a föld hűvös lehelete. 

Visszament a szobába. 

— Ha a május hideg, a gabona temérdek -— jutott 
eszébe a mondás, miközben vacogva bebújt a takarója 
alá. — Nézem tovább az álmom. 

Szíve tele volt várakozással és hittel a boldog jövendő 
iránt. Megtapogatta a párna alatt a kivasalt úttörőnyak- 
kendőt, s elaludt. 

(Rövidített fordítás) 


Nyikolaj Rülenkov —. 
A Lenin-kép balladája 


Nem műteremben készült, hol festékek 
Adják a gyász s a friss öröm színét — 
Sötét vadonban partizánok éltek, 

S az ő munkájuk — furcsa, régi kép. 


A lombok zúgtak, tört az ág a szélben, 
Cikáztak fenn az ég villámai, 

Ősz felderítő ült egy nyírfakérgen, 
Tisztás ölén — és ő faragta ki. 


S egyszerre csóvás fény ívelt az égre, 
És érezték, hogy ott van, megjelent — 


A sűrűn mintha áthatóan nézne, 
Emelve tárt kezén a végtelent. . . 


Ahány ösvény volt, mind köréje állott, 
A fák susogva fogták közre őt, 

S az új, az egyre gyűlő partizánok 
Ott mondtak esküt mind a kép előtt. 


Mit számított az ellenség vad átka — 
Amerre mentek, lábnyom nem maradt, 
Hisz nyírfasátrából Lenin vigyázta, 
Lenin mutatta biztos útjukat! 


Velük futott a végső, nagy rohamra, 
A győzelemhez ő adott szívet. . . 
A kép ma múzeumban áll ragyogva, 
Márványban őrzi hála, tisztelet. 


Polgár István fordítása 


Felvidéki András rajzai 


Gárdonyi Géza: Móka meg a fia 


Ki az a Móka? 

Móka egy négylábú, nagyfülű úr, aki azt 
sem szégyelli, hogy szamárnak nevezik. A mi 
falunkban él, Balog Ádám szolgálatában. 
Ismeri őt minden gyerek, minden madár. 
Móka úrnak hivatala van: talyigahúzó. Ezért 
kap teljes ellátást, s szabad lakást. Pénzt nem 
kap, de nem is kell neki, mert nincs erszénye, 
ahová eltenné. Móka úr különben nem sze- 
reti a hivatalát. Ha befogják a talyigába, sok- 
szor megáll az út közepén is, mintha azt akar- 
ná, hogy a talyiga húzza őt, ne ő a talyigát. 
Ilyenkor Balog Ádám botot emel rá, és csihi- 
puhi, bizony üti rajta a legyet. 

Móka úr bőre azonban elég vastag. Egy-két 
percig érzi, hogy kikapott, és szalad is a talyi- 
gával, de csakhamar megint megáll, mintha 
semmi nem történt volna, és legeli az út szélén 
a papsajtot. 

Balog Ádám egyszer elaludt útközben a ta- 
lyigán. Képzelhető, milyen lassan vitte őt 
Móka. De még ha csak lassan vitte volna, az 
nem lett volna baj, hanem az már nem volt 
szép tőle, hogy befordította az árokba. Szóval 
sok baj van Mókával. Más ember el is küldte 
volna már régen a szolgálatából, de Balog 

dám nem teszi ezt: hozzászokott. 

— Ha lassan jár is — szokta mondani 
—, mégis hasznos állat. 


Nyilvánvaló különben, hogy Móka miért 
nem szeret talyigát húzni. Azért, mert azt kép- 
zeli magáról, hogy ő énekesnek született. Néha 
egyszerre énekel a fiával; egyik vékony han- 
gon, a másik vastagon. Hogy mit énekel- 
nek? — Ki érti azt? Csak az látható, hogy 
nagy kedvvel fújják. Egyszer Móka el akart 
szökni a gazdájától. Bizonyosan Amerikába 
szándékozott utazni énekesnek. Az udvart 
éjjel hagyta el, és a külső kukoricásig meg sem 
állt. Ott elbújt a kukoricák között a fiával 
együtt. Csak éppen a nagy, hosszú fülei lát- 
szottak ki a kukoricásból. Azt hitték, senki 
sem látja meg ott őket. De bizony a csősz meg- 
látta mind a kettőt. 

— Gyertek csak elő! — szólott. — Keres 
a gazdátok. 

Bezzeg nagy volt a szégyen, mikor végig- 
hajtotta őket a csősz a falun. Móka föl sem 
mert pillantani. Csak a kis Csacsifiú táncolt 
oly vidáman, mint szokott. A kis csacsi nem 
tudta még a rendet. A falun akkor utazott 
keresztül egy fényképezőmester. Előkapta a 
gépét és egymásután ráfogta mind a kettőre. 

— Csitt-csatt! — kattant a gép. 

Én pedig bemutatom most nektek a képet. 
Jól nézzétek meg, hátha találkoztok vele. 
Lehet, hogy énekes lesz belőlük valamelyik 
nagyvárosban. 


td 
J Fecske Csaba: Oszi ritmusok E 
Viszik a nyarat a szekerek 
jaj sírva nyikorognak a kerekek 
őszi szél foszló levelek 
vásznából csak a te köpenyed 
nyáj zsong borong a domb 
kolomp szava búsong 
őszi szél szi szél sz szél 
zöngj dongó zöngicsélj 
a völgy nyitva elmehetsz 
rigótlan ág a holdsugár 
ó elmehetsz mehetsz ó az lehetsz 
ami nagyon szeretnél s nem lehetsz 
sárban alma ágon ingó semmi már 
lelked súlyát esdi messzi fénysugár 
hold ha úszik hold ha úszik ég csobog 
köd tornyában fakó tűznél hallgatnak a pásztorok 
kalapjukra subájukra éj sötétje rácsorog 

Ti is tudjátok, hogy a kutya ugat, a bárány béget, 
a disznó röfög, azt viszont senki sem tudja, hogy 
van-e értelme az állatok hangjának. Ugy nagyjából 
még ki lehet venni, hogy például egy kutyának mi- 
kor van jó kedve, de hogy a kutyák úgy beszélnek 
egymással, mint az emberek, azt senki sem tartja 
valószínűnek. 
Azonban gyermekkoromban sok jóízű szólásmon- 
dást hallottam a falusi emberektől — például, hogy 
mit mond a kutya, a pulyka, a cinegemadár, a liba —, 
s ha sokat el is felejtettem közülük, egy pár még az 
eszemben van, leírom ide, ismerjétek meg ti is. 


A pulykák 


Tavasszal, mikor kikelnek a kis pulykák, kevés még 
az ennivaló. Ezt sírják ilyenkor a kicsi pulykák : 

— Neem aad aanyánk eenni, neem! 

Az anyjuk pedig rájuk csakog: 

— Csaak íígy éélünk, csak, csak, csak. 

A kanpulyka odalublubbol neki mérgesen : 

— Kudulássaliseltartalak! 

Aratás után mennek ki a tarlóra. Míg a falu között 
mennek, mind ezt gágérozzák, varizsálják : 

— Hetengyűjtünk egyzsákba! Hetengyűjtünk egy- 
zsákba! 

Mikor azonban kiérnek a falu végére s meglátják 
a tarlóföldet, nekiindulnak sebesen, és hangosan 
rikoltozzák : 

— Ki-ki magának! Kii-ki magának! 


r 


A juhok s a szamár, ha tűz van 


A villám felgyújtja a karámot, s mind nagyobb bent 
a hőség. Az idősebb birkák ekkor ezt mondják: 
— Mee-leg van! Mee-leeg vaan! 

Még jobban ég a karám, s erre a bárányok is rá- 
kezdik : — Meeg éé-günk ! Meeg éé-günk! 

Aztán a szamár sem bírja tovább, s elordítja magát: 
— Uh-uh-uh-uhtánam! 

És kirohan a karámból. 


A galamb és a kacsa 


Ősszel a golyvás galamb felfuvalkodva topog a dúc- 
ban s dölyfösen turbékolja : 

— Vaan borrunk, vaan borrunk ! a 
A lenti tocsogó mellől rögtön visszahápog neki a 
könnyelmű kacsa: 

— Csak-csapra, csak-csapra, csak-csapra ! 


A malacok, koca és a libák 


Áprilisban, mikor már kicsapták a kondát, s egész 
nap a szél és az eső sanyargatja a disznókat, este 
hazafelé jövet ezt visítja egyik malac: 

— Áprilliiis! Áprilliiis ! 

Egy másik ezt: — Fázook! Fázook! 

A harmadik : — Éniis, éniis, éniis ! 

Az öreg koca röfögve szalad köztük : 

—. Haéneztet tudtam volna, köpenyeget vettem- 
volna! 

Otthon az üres vályú előtt a malacok éhesen vison- 
ganak : — Nincsdara, niincs, niincs ! 

Az öreg koca is mérgesen röfög: 

— Rosszgazdasszony! Rosszgazdasszony ! 

KTV A libák körülöttük előrenyújtott nyakkal varizsál- 
A farkas és a kutya ják: — Azazaz, azazazaz, azazazaz! 


A farkas az éhségtől dühösen elordítja magát a he- 
gyen: — Kii aa bíróóó? 

A kutya az udvaron nagy hangon ráfelel : 

— Én! Én! Én, én én én! 

A farkas lejjebb jön a hegyen, és ismét elordítja 
magát: — Kii aa bíróóó? 

A kutya az udvaron : — Hát, hát én, én! Én! 

A farkas lejön a hegyről, beugrik az udvarra, s ott 
ordít: — Kii aa bíróóó? 

A kutya rémülten szalad előle : 

—-. Nem tom, nem tom, nem tom! 


Herpnai Zoltán raizai 

Csikónyerítés a repülőtéren 
(Nyári emlék) 


A lovacskák már Seremetyevóban rákezdték, 
repülőtéri várócsarnokban. Moszkva négy re- 
jülőtere közül a mi gépünk ide futott be és in- 
en indult vissza Budapestre. Egyelőre azonban 
sak üldögéltünk — még volt vagy egy jó óra az 
ndulásig. A csikók a nyitott kézitáskában fog- 
altak helyet. Gyönyörű, félméteres jószágok; 
ózsaszín, meg piros mesebeli játéklovacskák, 
erev gumiból formált kis testtel, feltarajló dús 
örénnyel. A lábuk végén pata helyett négy kis 
erék, valahol a torkukban, vagy a hasukban 
gy láthatatlan síp. Nekem nem vettünk, ugyanis 
ég túl vagyok a hintaló-korszakon; érettségi 
jándékul kaptam Mamától ezt az utazást, vele 
öttünk el ketten életem első repülőútjára. Én 
líszes bőr pénztárcát, műbőr útitáskát, finom 
jőrkesztyűt vásároltam, és hanglemezeket — 
átékot nem hoztunk, nincs kisebb testvérem. 
d csikók a papák táskájában ültek; a mamák fő- 
eg mézszőke hajú, orosz kisasszonybabákat vit- 
ek, csipkés tüllruhában, selyemben, bársony- 
jan... Vásárfia Moszkvából az otthoni gyere- 
eknek. A kissaszonybabák érintésre tagolt, nem- 
etközi nyelven azt mondták: Ma-ma! Ha a csi- 
ót megpöccintették, dallamosan nyihogott 
igyet, hosszú, boldog kacajba felkanyarintva a 
égét: , Nyihaha, ha-ha-ha!" 
Harmincan vettünk részt ezen a rövidke tár- 
asutazáson — én voltam a legfiatalabb utas. 
s bár előző este, a búcsúvacsorán teli torokból 
ogadkoztunk, dalolva, hogy , nem, nem, nem, 
em, nem, nem, nem megyünk mi innen el" — 
ejárt a hat nap, az utazás ideje és most emlékek- 
el és ajándékokkal megrakodva mégis hazafelé 
ászálódtunk. . . A csikók sűrűn nyihogtak. 

— Mire hazaérünk, már egy hangot sem fog- 
ak tudni adni! — dohogtam. De odabent, a re- 


pülőtéren már hallgattak a lovacskák. Gazdáik 
el voltak foglalva a táj nézésével. Tiszta idő volt, 
olykor le lehetett látni a felhők között. Itt-ott 
az üléseken azt találgatták, vajon már Ukrajna 
felett járunk-e, látni a Kárpátokat... Láttuk, 
csodálatos volt olyan nagy magasságból? mint 
egy kék színben játszó dombormű térkép. . . 
De már hozták az ebédet. Mi tagadás, jólesett 
a társaságnak a haza első, váratlan. ölelése (visz- 
szafelé ugyanis Malév gépen jöttünk), a három- 
szor is körbekínált finom, tiszta bor. A három- 
nyelvű tájékoztatás sem okozott gondot senki- 
nek; ugyanis a hangszóróból először magyarul 
hangzott el, csak aztán oroszul és angolul. 

Jó hangulat volt, senkin sem látszott szoron- 
gás, vagy félelem — pedig 11 ezer méter magas- 


ban szálltunk, , hangnál sebesebben" — és cso- 
portunk jó néhány tagja most ült először repülő- 
gépen. 


Mikor lassú lefelé ereszkedés után könnyedén 
megzökkent a gép a reptéri kifutópálya beton- 
ján, valahol hátul megkönnyebbült dünnyögés 
hallatszott: , Most már biztos, hogy nem zuha- 
nunk le. . ." És rögtön utána a bemondónő hang- 
ja: ,Értesítjük kedves utasainkat, hogy megér- 
keztünk Ferihegyre." 

, Nyiha-ha-ha-ha!" — ujjongott fel valamelyik 
kézitáskából az első kiscsikó. Utána a második, 
a harmadik, a negyedik, egyfolytában, egymástól 
elkapva a , végszót". S míg a mosolygó légikis- 
asszonyok sorfala között elhagytuk a gépet és 
lefelé lépdeltünk a fémlépcsőn, messzezengő, 
diadalmas lónyerítés közepette érintette lábunk 
először újra a hazai földet. 


Tollba mondta: Feri 
Lejegyezte: Bars Sári 


Utca hosszat 

sorban állnak a fák, 
napsugárban fürdő 
levelekkel. 
Harmatcseppet 
kortyolgatni róluk 
szárnyas szellő 
szalad minden reggel. 


A friss cseppek 
vidítják a szellőt, 
hancúrozni támad 
tüstént kedve. 
Himbálgatja a zöld 
levélkéket, 

beleköt a játszó 
gyerekekbe. 


Sötétedik . . . s úgy 
alkonyat táján 

a nap s szellő 

búcsút vesz a fáktól. 
Neonlámpa 

szórja most rá fényét, 
a fákra száz kis szobát 
varázsol. 


Hirtelen nagy 

sürgés-forgás támad, 
megérkeztek lakói a fának. 
Egész napi kenyérkereséstől 
elfáradtak, 

lepihenni vágynak. 


Szálloda lett 

a sort álló fákból. 
Ingyen szállás 

fáradt madárnépnek. 
Pár pillanat — 
pisszenés sem hallszik, 
álmuk őrzik 

felettük a fények. 


— Jó lenne, ha elmennénk egy tanulmányi kirándu- 
lásra — jelentette ki Terka húgom egyik osztályfőnöki 
órájuk után. 

— Jó lenne — egyeztem bele. 

Terka egy kis csatára készült, szópárbajra, amiből pon- 
tosan megtudhatná, mi fán terem a tanulmányi kirándu- 
lás. A csata azonban, ellenfelek híján, elmaradt. 

— ...csak, tudod — folytattam —, kevés hozzá egy 
őrsvezető. Egy őrs is. Legalább egy raj, egy jó rajvezető 
és egy vállalkozó szülő kell még. Ja, és egy megértő em- 
ber, aki beenged majd. 

— Hová? 

— Hát, ahová kirándulunk. 

Terka lassan felhúzta a vállát. Addig húzta, amíg a nyaka 
el nem tűnt, s közben tanácstalan képet vágott. 

— A tanulmányi kirándulás végállomása tilos terület. 
Kizárólag felnőttek járnak oda. Mivel tanulmányi-kirán- 
dulni gyárba, esetleg mezőgazdasági üzembe szokás. 

— Tényleg? — bukkant elő hirtelen a húgom nyaka 
— de hiszen én már láttam gyárat! 

— Ne mondd! 

— De, igazán láttam. Egyszer, te nem voltál itthon. 


Minek akkor 
a kézügyesség? 


Az unokabátyámmal akartunk strandra menni. Beborult, 
visszafordultunk, én meg észrevettem, hogy gyümölcs- 
szállító teherautók fordulnak be mindig ugyanazon a sar- 
kon. Kíváncsi lettem, hová mennek. Rávettem a bátyót, 
nézzük meg. A vállán állva beláttam az udvarra. Muris 
volt. Egy zörgő-forgó, hatalmas gép nyelte a sárgabarackot 
ládaszám, és hámozva, felezve, kimagozva köpte vissza 
egy hosszú vályúba. A vályú két oldalán nők álltak talpig 
fehérben, és kapkodtak valami után, mint a madarak, ha 
inni akarnak. Még szállítómasinákat is láttam, amelyeket 
vattakabátos emberek kormányoztak, pedig legalább 
30 fok meleg volt. És, ha hiszed, ha nem, deres volt a baju- 
szuk, amikor kijöttek egy téglaépületből. 

— Már amelyiknek volt bajusza. 

— Jó, ne hidd el. Én, mindenesetre, azóta is kíváncsi 
vagyok, mi lehetett ott belül. 

— Amit láttál, az alighanem valami tartósító üzem. 
Szerintem egy igazi gyár, ahol termelnek, még sokkal 
érdekesebb. 

Egy hét múlva Terkáék raja (meg én, meghívott őrs- 
vezető) látogatást tett egy óriási üzem egyik részlegében, 
a kerékpárgyárban. Az új fiú apukája intézte el, mert ott 

dolgozott. Ráadásul jól dolgozott, s azért engedték meg 
neki, hogy vendégeket vigyen oda, ahová gyerek a lábát 
be nem teheti. 

Óriási tányérba arany csavarok hulltak egy gépből. 
A tányér maga is forgott, számlálta, továbbította a csava- 
rokat. Egy ponyva mögött kötényes, szemüveges emberek 
hajlongtak kékeslila fényben, és egyfolytában szórták ma- 
guk köré a csillagokat. Hegesztettek. Függőleges felvonón 
kerékpárvázak utaztak, vágyakozva híva a ládákban álló 
kerekeket, csavarokat, pedálokat, amelyekkel még soká 
nem találkozhatnak. A szünet nélkül munkálkodó gépe- 
ket a látvány teljesen hidegen hagyta. Csak dolgoztak, 
ahogy az emberek megparancsolták. Lám, ez is itt: vett 
egy darab fémlemezt, elmetszette, meghajlította, továb- 
bította, leejtette, majd vette a következőt és kezdte elöl- 
ről. Sárhányókat gyártott reggeltől estig, estétől reggelig. 
A fáradhatatlan hajlítógépet ugyancsak gépekkel, egy má- 
sik gyárban készítették, bizonyára egészen kicsiny, jól 
kitalált alkatrészekből. Aztán összeszerelték és munkába 
állították, ahogy a tervezők elképzelték. Nincs hibája. 
Nem is lehet. A gép a kis hibától is megáll. A gép nem 
olyan, mint az ember. Az álló gép haszontalan anyag. 

Hány és hány nemzedék követte egymást, míg ez az 
egyszerű sárhányó-hajlítgató gép megszületett! Olyanok, 
akik nem voltak nagy barátai a számoknak és olyanok, 
akik úgy szerették a matematikát, ahogy csak a legszebb 
költeményeket lehet szeretni. 

Azon kaptam magam, hogy kívül kerültünk a gyárka- 
pun, s az udvarias házigazda szavaiból nem hallottam sem- 
mit. Pedig pontosan elmondta, mit, hol, hogyan csinálnak, 
mennyit és mennyiért. Ezt a többiek izgatott vitájából 
rögtön megállapítottam. 

. fogadjunk, hogy felvennének! 

— Téged? Ugyan! Hiszen még a saját teljesítményedet 

se tudnád kiszámítani. 

Ezt Bali Csabinak mondták, akinek tényleg nem erős 
oldala a matek. 

— Azt azért megtanulhatnám — pirult bele az igaz- 
ságba a kerekarcú fiú. — Meg a rajzot elolvasni is. De az 
esztergát úgy beállítani, hogy hajszálnyit se tévedjen? 
Mit gondoltok, ki tanulhatja meg? Akinek jó szeme és 
ügyes keze van. Én pedig látok, és a kezem se suta. 

Ez megint csak igaz volt. Mindenki tudta. Csabi nem 
véletlenül kapott dicséretet technikából. Akár papírral, 
akár fával, textillel dolgoztak, mindig az ő munkája lett a 
legszebb. Még a makrancos, repedős és törékeny mű- 
anyag flakonokkal is jól boldogult, sőt, tudott segíteni a 
többieknek. 

— Mire mi megnövünk, már mindent automatizál- 
nak — vélte Asztalos Tomi —, minek akkor a kézügyes- 
ség? 

A lányok, akik eddig a sok látnivalótól kissé megille- 
tődötten hallgattak, ezt már nem állhatták szó nélkül: 

— A kézügyesség mindig hasznos volt és ezután is kell. 
Ha nálatok, mondjuk, letörik a kilincs, mit csinálsz? Ve- 
szel egy új lakásfalat, ajtóval? — kezdte Kis Szilvi, a töb- 
biek pedig meglódult fantáziával tódítottak. Végül már 
köhögtek, könnyeztek néhányan a nevetéstől, olyan mu- 
latságosan festett a felvázolt jövő. Csak Bali Csabi maradt 
ki az általános viháncolásból. Pedig, ha jól sejtettem, az ő 
kék szeme előtt is a jövő lebegett. Magát látta, amint 
szemügyre vesz egy rajzot, aztán nyugodt, pontos mozdu- 
lattal beállítja az esztergagépet. Hunyorít, szűk szemré- 
sén át még egyszer ellenőrzi, stimmel-e minden, aztán 
megnyomja az automata gombját. A gép indul. Század- 
milliméternyire pontos, arany színű, menetes csavarokat 
pötyögtet egy nagy, forgó tányérba. 


Józsa Teréz 


Görög Júlia rajza 


Adomák Baranyából 

[A w w 
A kútásók 
Egy faluban kutat ástak. Sok föld kigyütt a gödörből, 
csak a lábuk alatt volt, nem tudták hova tenni. 
OÖsszenéztek az emberek, és azt kérdezték egymástól, hová 
tegyék már a sok földet. Egyszer csak kitalálták, hogy egy 
másik lukat ásnak, abba hányják bele a földet. Ásták 
aztán a kutat is, meg a másik lukat is, de már megint nem 
tudták hova hordani a földet. Eccer valaki azt mondja: 
— Mérjük már meg, milyen mély lesz az új kút! Mert azt is 
tudni kell! 
Igazat adtak neki és elhatározták, hogy megmérik a kutat. 
Gerendát fektettek a kút szájára, a gerendába 
belekapaszkodott a bíró, az utána jövő a lábába, az : 
ezután jövő meg ennek a lábába. Mikor már elegen vótak, 
hogy a kút mélységét megmérjék, a bírónak nehéz vót 
azt a sok embert tartani. Azt mondta a többinek: 
— Várjatok, hadd köpök a markomba! 
Azért mondta, hogy jobban tudja tartani őket. De már 
köpött is. Akkor mindjártcsak — zsupsz! — egymás tetejibe 
estek. Csuda vót, hogy valakinek baja nem esett. 
Azt mondja egyszer az egyik: 
— No nem baj. Ha kigyövünk, majd egymás után 
fekszünk. Úgy aztán lemérjük, milyen mély a kút. 


Elmondta: Zseni János, Nagyváty 


Békés Rozi rajzai 


A félkegyelmű Pakajka 


Csukcs mese 


Élt hajdanán a csukcsok földjén egy félkegyelmű em- 
ber, Pakajka. Egyetlen rénszarvasa sem volt. 

Az emberek fókára vadásznak, rénszarvast terelnek, 
Pakajka azonban csak sétál a tundrán és dalolgat. 

Mászkál erre, mászkál arra, s kigondol egyet. 

— Megyek az egerekhez és a gazdájuk leszek! 

Úgy is tett, Elment az egerek szállására. 

— Adjon isten, egerek népe! — köszöntötte őket. 
— Mától kezdve én vagyok a gazdátok. Vendégeljetek 
meg! 

Az egerek elkezdenek sürögni, forogni. Az egyik ma- 
got hoz, a másik gyökeret, a harmadik halat. 

És így megy ez napról napra. Pakajka együltében meg- 
eszi mindazt, amit az egerek a nap folyamán összehor- 
danak neki. . 

Mondja egyszer a legöregebbik egér a többinek. 

— Menjetek a tundrára és hozzatok illatos gyökeret! 


A legöregebbik egér fókahúst főzött, hozzákeverte a 


húshoz a gyökeret, és feltálalta az egészet Pakajkának 
egy nagy fatányéron. 

Pakajka teliette magát és elkezdett horkolni. 

Odamentek akkor a kisegerek és hozzáfogtak meg- 
rajzolni Pakajka arcát, hogy olyan legyen, mint az asz- 
szonyoké. 

Két vastag vonalat rajzoltak az arcára, kettő ugyan- 
ilyet az orrára, az állára pedig sok-sok apró vékony 
vonalkát. 

Pakajka felébredt, kinyújtózott, és inni akart. 


Ment a folyóhoz, belenézett a vízbe — és látott abban 
egy szépséges asszonyt. 

Az arcán két vastag vonal volt, az orrán úgyszintén, 
az állán pedig sok-sok apró vékony vonalka. 

, Na, lám — gondolja Pakajka — feleségem is lesz!" 

— Mássz ki! — mondja neki. 

Az asszony erre semmit sem szól, csak ingatja a fe- 
jét. 

— Fázol talán? Meleg ruha kell? — kérdezi Pakajka, 
s behajigálja az asszonynak, ami rajta volt. 

Az asszony azonban továbbra is hallgat, és csak a fejét 
ingatja. 

— Segítsek kijönni? — kérdezi Pakajka, és beleugrik 
a vízbe. 

A víz persze jéghideg, és senki sincs benne. 

Kiugrik Pakajka a partra. Belenéz a vízbe, hogy jól 
összeszidja az asszonyt — de a vízből ő maga néz visz- 
sza. 

Rájött Pakajka, hogy az egerek megrajzolták az arcát, 
a víz meg lemosta. 

— Na — mondja —, elkapom most ezt az egérnépet, 
mindahányat! 

Az egerek egy zsombékon ülnek, és nevetik Pakaj- 
kát. 

Pakajka nekirugaszkodik, hogy elkapja őket. 

De megfoghat-e egy ember annyi egeret! 


Fordította: Kelemen Sándor 

A kismalac 
Krumpliorrú kismalac 
elindult a boltba, 


de mire odaért, 
elfogyott a korpa. 


Sírva ment haza, 
és fájt 15 a hasa. 


Vigasztalta anyja, 
de nem volt semmi haszna. 


Odament az apja, 
meg is vigasztalta. 


Suba Hajnalka verse 3. a 


Zsákmányra várva KE Nyír egyháző 
Váger Erik 4. oszt. tanuló rajza, Ungvár sétány 29. 4400 


Budapest IX., Ifjúmunkás utcai Ált. Isk. 

Tt EE Bs : íZ3 éz Ves 8 Szál ta n 54 Csatt 
mt AT e ZET s Csatt az én kutyám 
áz A ka sé . FR Szeret engem az ám 


Szeret mint a csontot 
Mint a libacombot 


Haragszik a cirmosra, 
Mióta őt megmarta 
Szeret engem az ám 
Csatt az én kutyám 


Anyu 


Amíg kicsi voltam dajkálgattál 
Amíg álmos voltam elringattál 
Amíg beteg voltam ápolgattál 
Amíg butus voltam meg is óvtál 
Édesanyám 


Ha nagy leszek majd dajkálgatlak 
Ha nagy leszek majd elringatlak 
Ha nagy leszek majd ápolgatlak 

: Ha nagy leszek majd meg is óvlak 
Édesanyám 


Varga Péter versei 4.d 

Budapest — 
Fényes Adolf u. 10. 1036 
f 

AT KELL USZNI A SORRA 
RAKOTT SZEKEK ALATT. 
A KOLAS ÜVEG 


VE MOZDULJON] 2 

2. HELYEZETT ÚJSAG-PAPÍRON 
LEPEGESSETEK. EGT 
KEZZEL TALCAN 

LYOLZÁTOK! 


A LUFIT A KET SZÉK 
MozT KIFESZÍTETT MAD- 
2AGT MENTÉN TOVAIRR- 
FUJNI! 

Birkás Ákos raiza 


Dobra verjük 


Karikázzunk. A nagyapák talán még emlékeznek, hogyan ker. 
gették a karikát kisfiú korukban. Manapság , hulahopp-hajtóver. 
seny"-t hirdetnek helyette. A győri Mező Imre úttörőház munka. 
társai úgy találták, remek szórakozás. Igaz, ők szabadban, a Barát. 
ság parkban szervezték meg ezt a mulatságot, seprűfocival és asz. 
talitenisz-bajnoksággal együtt, de a játék teremben is játék. Érde- 
mes megpróbálni. É 


Ötezer méter naponta. Éppen ennyit, öt kilométert tettek. 

meg minden nap, két héten át a vándortáborozó kisdobosok és. 
úttörők. Azok, akik Tatabánya-Kertvárosban kétnaponként adták. 
át egymásnak a helyet, és járták a Gerecsét gyalog, hegyen-völ 
gyön át. Éppen 26 vállalkozó csapat. Néhány gyerek és táborszer-. 
vező még most is töpreng, sok-e hetven kilométer gyalogút két 
hétre vagy kevés. Az viszont már régen eldőlt, hogy egészséges 
a gyaloglás, a mozgás, sőt, a vándortáborok egyik előnye a sok. 
közül éppen a rendszeres, ismétlődő erőpróba. Ősszel és télen. 
ugyan kevesebb az időnk, de mozogni, sétálni, túrázni akár rend- 
szeresen olyankor is kellemes lehet. Helyes időbeosztással, a sza- 
bad szombatokon mindig beszoríthatunk legalább félnapos gyalog- 
túrát. Ha a testünk rendszeresen, szabad levegőn fárad el, meg- 
lepően könnyebbé válik a tanulás — bármilyen messze essék a 
fejünktől a lábunk. 


Állatkert II. Az előző hónapban elkészítettétek az elefántot, 
zsiráfot és oroszlánt. Most a mellékleten kivágható a víziló, kro- 
kodil, pingvin és zebra. Azt már tudjátok, hogy a szaggatott vona- 
lak a hajtogatás helyét jelentik. Ha a hajtogatással kialakul az állat 
testhelyzete, csak akkor ragasszátok össze a test két oldalát. . 
A zebra fejét a kis köröcskékbe dugott Milton-kapoccsal helyez- 
zétek a nyakrészbe és akkor mozgatható is lesz. Példát rajzoltunk 
az állatokat elkülönítő kerítés készítésére. Hurkapálcából vagy 
szívószálból alakítsátok ki úgy, hogy vagy krumplidarabkákba 
fúrjátok vagy radírgumidarabokba. A nagy vadakat kerítsétek el, 
a vízi állatoknak fessetek rajzlapra vagy csomagoló papírra vizet, 
folyót. Füvet, fát, bokrot is rajzoljatok a vadak köré. 


Kivágós. Még ebben a hónapban megjelenik a Dörmö- 
gő Dömötör kivágható mellékleteiből készült gyűjte- 
mény. Nyolcféle kivágható játék és nyolc barkácsöt- 
let egy füzetben. Kicsi zsebpénzedből nagy örömet 
szerezhetsz testvéreidnek, barátaidnak! Remek Tél- 
apó-ajándék! Ára: 12,— Ft. Keresd a KIVÁGÓS-t az új- 
ságárusoknál! j 


nota 4 
veg El gé 
mondta, Megy ME 


Postafiók 100 


Előre megmondom; továbbra is vár- 
juk ,Ö" azaz ötlet-et tartalmazó 
leveleiteket! Ezek az ötletek — mint 
tudjátok — elsősorban arról szólja- 
nak, ki, hogyan tölti a szabadszom- 
batot — mely most már általános! 
Lapozzunk bele néhány levélbe, mit 
írnak kedves olvasóink! 


Szalai László és Csaba (Jánkmajtis, 
Ady E. u. 31. 4741) írta: 


A mi őrsünk — így szól László beszá- 
molója — elhatározta, hogy kerékpár 
kirándulást teszünk a falu közelében 
levő erdőbe. Így is lett! Szabadszomba- 
ton az iskola előtt voltunk a bringánk- 
kal, és mivel pontos volt mindenki, ko- 
rán útra keltünk. Mikor az erdőbe ér- 
tünk, az őrsi szakács a magunkkal ho- 
zott ételből ebédet készített, méghozzá 
bográcsban. Utána sokat játszottunk, 
boldogan tértünk haza, és azt beszéltük 
meg, hogy ezt máskor is megcsináljuk!" 
Csaba ezt írta: , Elhatározta az osz- 
tályunk, beleértve osztályfőnökünket is, 
hogy  szabadszombaton Debrecenbe 
megyünk. Így is lett. Reggel ötkor gyü- 
lekeztünk az iskola előtt. Ilyen korán 
ritkán kel az ember. Busszal mentünk. 

. Tíz órára értünk Debrecenbe. Megnéz- 
tük a Déry múzeumot, az állatkertet és 
vidámparkot. Még a csónakázó tavon is 
voltunk. Jól sikerült ez a szombat!" 
Valóban: előre megtervezett kirán- 
dulás akár a lakóhely környékére, 
vagy messzebb mindig élmény lehet. 
Persze, ha többen mentek, a felnőtt 
kíséret feltétlenül fontos! 

Mester József úttörő (Nagykőrős, 
Kecskeméti út 3. 2750) egészen más 
szabadszombatról írt: 

, Az egyik úttörő foglalkozásunkra, me- 
lyet szombaton tartottunk, meghívtuk 
a kisdobos testvérrajunkat, hogy nézzék 
meg kis műsorunkat és ismerjék meg 
második otthonunkat, az úttörőszobát. 
Illendően  köszöntöttük vendégeinket, 
aztán a bűvészek vették át a szót. A 
Mikiegér őrs mókás jelenetet adott elő. 
Nekünk nagyon tetszett, s láttuk, hogy 
a kisdobosok is jól mulatnak. Az úttörő- 
otthonban előkerültek a játékok és a le- 
mezjátszó. Amikor kijátszottuk magun- 
kat, kimentünk az udvarra és körjáté- 
kokra tanítottuk a kisdobosokat. Na- 
gyon örültünk, jól szórakoztunk mind- 
annyian. Úgy éreztük, közelebb vitt ez 
a délután a kisdobosok és úttörők barát- 
ságához!" 

Angyal Zoltán harmadikos (Nyír- 
tass, Dózsa út 2. 4522) 

, Nálunk is bevezették már a szabad- 
szombatot és most azt írom meg, én 
hogyan töltöm. Reggeli után elmegyek 
a barátomhoz, Zsoltihoz, aki hetedikes 
— olvasni. Olvasás után az őrssel talál- 
kozunk, és ha jó az idő, kirándulunk, 
vagy sportolunk. Ebéd után is összejö- 
vünk,  kerékpározunk sokat. Néha 
apénzt keresünk", — vagyis össze- 
szedjük a hasznos anyagot, melyet 
hét közben átvesz tőlünk a MÉH. Így 
aztán szórakozunk és hasznosan töltjük 
a napot." 

Triz Tímea harmadikos (Kengyel, 
Petőfi S. út 23. 5083): 


Én és a bölények 
Békési László 
2. oszt. tanuló rajza 
Budapest IX. 
Eötvös utca 


,Nagyon szeretem az állatokat. 
Vannak köztük kedvenceim, például a 
nyuszik, a cicák, no meg a kutyák. 
Nekünk is vannak állataink: malacaink, 
juhaink, galambjaink és baromfi. Van 
két cicánk is. A kisebbet úgy hívják, 
hogy Valika, a nagyobbikat, mármint a 
Valika anyjátpedigLukréciának, — mint 
a tévében a fekete macskát, a Frakk 


sorozatban. Nagyon okosak a mi cicá- . 


ink. Sok mindenre megtanítottuk már 
őket. Sokat játszunk a cicákkal, meg a 
nyuszikkal. A zöld fűben hancúrozunk 
velük, és akkor zeng az udvar a neve- 
tésünktől!" 

A szabadidő okos eltöltéséhez tar- 
tozik persze az olvasás, tévézés, mozi 
és színházlátogatás is. Ide kívánkozik a 
rajzolás, gyurmázás, zenélés — legyen 
az zongora, hegedű vagy furulya. És 
persze, az éneklés! Következő hó- 
napban, decemberben ünnepeljük 
Kodály Zoltán születésének századik 
évfordulóját. Ide kívánkozik az alevél, 
melyet Kavalyecz Emőke pajtás 
(Encs, József A. ltp. 18. 3860) küldött: 
, Új osztályfőnökünk egyben énektaná- 
runk is. Így aztán, mert őt szeretjük, 
szívesen járunk énekkarra. Ugy tudom, 
más iskolában csak a jó hangúak lehet- 
nek énekkari tagok. Nálunk az a szo- 
kás, hogy a tanárnőnk nem küld el sen- 
kit. Azt mondja, hogy a zene és az 
éneklés gyönyörűségétől senkit sem 
szabad megfosztani!" 

Nem ismerem Emőke tanár nénijét, 
— de azt tudom, hogy a Tanár Ur, 
Kodály Zoltán is ezt vallotta! 


Kisdobos 


Ferkai Loránt: Babalift 


Játék közben előfordul, hogy babát, játékálla- 
tot, játékkockát fel- vagy lefelé akarsz szállítani, 
például az első emeletet jelentő szék ülőlapjára, 
a második emeleti asztallapra vagy a tetőterasz- 
nak kinevezett ágyneműtartó tetejére. Az is elő- 
fordulhat, hogy lakótelepi lakásban éppen fe- 
letted lakik egy barátod, s hozzá akarod feljut- 


tatni versenyautódat, esetleg a törlőgumidat, 


mert az övé elveszett. Jó szolgálatot tesz ilyen- 
kor egy lift, ami egyaránt használható , személy"- 
és , teher"-szállításra. 


Ha van megfelelő nagyságú és erősségű kar- 


. tondobozod, úgy azt ragaszd össze a kellő helye- 


ken, kivéve egyik lapját, amelyet félbevágva ajtó- 
ként fogsz használni. Ha nincs ilyen dobozod 


. készen, úgy magad csinálj egyet az 1. ábrán lát- 


ható forma alapján. Ezt először meg kell szer- 
kesztened erős kartonlapon, hullámkarton le- 
mezen, vonalzóval, a rajzon centiméterekben 
megadott (vagy más, neked megfelelőbb) mére- 
tekkel. Vigyázz arra, hogy a sarkok háromszög- 
vonalzóval pontosan ellenőrzött derékszögek 
legyenek. Ezután a szaggatott vonalakat, vagyis 
a hajtásvonalakat (vonalzó mellett) egy kés élet- 
len felével vagy körömmel karcold meg, hogy 
szépen, élesen törhesd meg a kartont. Enyvezd 
meg a pontozással jelölt ragasztófületeket és 
így ragaszd egybe a hasábalakú lift-testet. 


A lift tetőlapjára és alaplapjára ragassz egy-egy 
erős kartoncsíkot, rajtuk két lyukkal, ez jól lát- 
szik a 2. ábrán. Az egyik lyuk éppen a lift lapjá- 
nak a közepére essék, a másik, ez bő legyen, a 
csík végére. A kisebb lyukba ragasztod be a fel- 
vonókötél — jó erős zsinór megcsomózott végét, 
ugyanez a zsinór fut át a csík végén lévő lyukon. 


; A zsinórt persze nehéz egy darabból éppen a 


megfelelő hosszúra méretezned, Így célszerű 


. a felső és alsó lyukba egy rövid zsinórdarabkát 


(esetleg drótfület) erősítened, s ehhez a főzsi- 
nórt. 


A zsinórt négy szemescsavaron (3.), deszkába 
ütött , U" szegen (4.) vezesd át. Az alsó tartó 
lehet egy súlyosabb deszkadarab, a felső pedig 
a szekrény tetejére fektetett másik deszka. 


Ha nagyon ügyes vagy, kartonkorongokból és 
dugó-szeletekből négy csigakereket fabrikál- 
hatsz (5.), így könnyebb a liftjáték leszerelése, 
s újbóli felállítása. 


BEEE 


allesyzztánl ESZI TENÜCASL 


A vízszintes sorokat megválaszolva olvasd össze az átlósan 
megjelölt betűket. Az időjárással kapcsolatos szót találsz. 


! 


! Vízszintes: 1. Egyfajta melegítő berendezés 7. Átlátszó 

I anyag 8. Rag 10. Vágófelület 11. Kettős betű 12. Vonat- 
kozónévmás 14. Okos embernek van 15. Fejfedő 17. Nem 
áll 18. Elad 19. Visszafelé: nem halott 20. Kifli is van ilyen 
21. Izmos. 
Függőleges: 1. Régen a pincében volt 2. Varróeszköz 
(ék. hiba) 3. Birtokos névmás (ék. hiba) 4. Akkumulátor 
magyarosított neve 5. EG 6. Fűtés 9. Névelővel hegyes 
rúd 11. Apa, anya 13. Női becenév 16. Fő ellentéte 19. Vi- 
gyázó. A keresztrejtvényből beküldendő a vízszin- 
tes 1., függőleges 1., 6. 


Rakd ki gyufából ezt a 
hatszöget és benne a 6 há- 
romszöget. 6 gyufát más 
helyre kell tenni és csak 3 
háromszög marad. 


[arobáhuly 


Egy parkolóhelyen 11 jármű áll, autók és motorke- 
rékpárok vegyesen. A járműveknek összesen 30 ke- 
rekük van. Hány autó és hány motorkerékpár par- 
kol? 


Rejtvényfejtők, figyelem! A szeptemberi KISDOBOS-ban részletesen megírtuk, és most ismét felhívjuk a figyelmeteket 
arra, hogy a szeptemberi, októberi és a novemberi megfejtéseket a bal felső sarokban levő számokkal együtt e hó végén 
adjátok postára (Kisdobos Szerkesztősége, Budapest 1502 Pf. 100) 


kisdobos 

Nincs egyéb dolga, 
mert ha lett volna 
valami dolga, 
elrepült volna. 


